पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के आंकड़ों में दिनोंदिन तेजी से बढ़ाेतरी हो रही है। इन आंकड़ों पर सरकार अंकुश नहीं लगा पा रही है, तो अब छुपाने में लग गई है। जिले में बुधवार को 722 मरीजों की रिपोर्ट पॉजिटिव आई। जबकि शाम को जारी हुई प्रदेश की सूची में केवल 250 ही कोरोना मरीज बताए गए।
बुधवार को 612 मरीज स्वस्थ हुए। जबकि 1085 लोगों के सैंपल लिए गए। पाली सीएमएचओ डॉ. आरपी मिर्धा की रिपोर्ट भी पॉजिटिव आई। नर्सिंग अधीक्षक दयालाल भुंगरिया की बेटी भी संक्रमित निकली। पुलिस लाइन में 5 पुलिसकर्मी, जेल डिस्पेंसरी में 3 बंदी और बाली सीएचसी में 4 की रिपोर्ट पॉजिटिव आई।
जयनारायण व्यास कॉलोनी में एक ही परिवार के 7, आजाद कॉलोनी में 4, जनता कॉलोनी, पंचम नगर और पुराना हाउसिंग बोर्ड में एक ही परिवार के 3-3, मरीज मिले। इधर, रेड अलर्ट जन अनुशासन पखवाड़े में बेवजह घूमने वाले युवकों को संस्थागत क्वारेंटाइन कर सैंपल लिए गए। इसमें नया गांव स्थित रूप रजत में युवकों की रिपोर्ट पॉजिटिव आई। पुलिस की सख्ती का असर शहर की सड़कों पर दिखाई देने लगा है। बेवजह घूमने वालों की संख्या कम होने लगी है। तीन दिन में पुलिस ने बेवजह घूमने वाले 444 लोगों को क्वारेंटाइन कर दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn